
ŠAKIŲ RAJONO SAVIVALDYBĖS TARYBA

SPRENDIMAS

DĖL PROJEKTO „KATILIŲ VANDENS KOKYBĖS GERINIMAS“
2013 m. gegužės 30 d. Nr. T-199
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 41 punktu bei Žemės ūkio ministro 2009 m. kovo 19 d. įsakymu Nr. 3D-183 „Dėl Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ įgyvendinimo planavimo būdu taisyklių patvirtinimo“ (Žin., 2009, Nr. 32-1257), nusprendžia:

1. Pritarti projekto „Katilių vandens kokybės gerinimas“ rengimui. 

2. Rengti ir teikti projekto „Katilių vandens kokybės gerinimas“ paraišką Lietuvos kaimo plėtros 2007-2013 m. programos priemonės „Kaimo atnaujinimas ir plėtra“ finansavimui, numatant projekto išlaidas finansuoti Europos žemės ūkio garantijų fondo (restruktūrizavimo fondo) lėšomis.


3. Užtikrinti reikiamą ne mažesnį kaip 20 proc. projekto bendrafinansavimą rajono savivaldybės biudžeto lėšomis.


4. Užtikrinti, kad šis projektas nebuvo ir nebus įgyvendinamas nei pagal vieną iš toliau išvardintų priemonių: Lietuvos Respublikos vidaus reikalų ministerijos įgyvendinamą Sanglaudos skatinimo veiksmų programos priemonę „Prielaidų spartesnei ūkinės veiklos diversifikacijai kaimo vietovėse sudarymas“, Lietuvos kaimo plėtros 2007-2013 m. programos priemonę „Kaimo atnaujinimas ir plėtra“ (planiniu būdu) ar pagal kitas EB fondų, Programos ar nacionalinių programų lėšomis įgyvendinamas programas.


5. Įpareigoti rajono savivaldybės administracijos direktorių Juozą Puodžiukaitį pasirašyti visus su projektu susijusius dokumentus.

6. Skirti rajono savivaldybės administracijos Regioninės plėtros projektų koordinatorių Vytautą Mauzą atsakingu už projekto „Katilių vandens kokybės gerinimas“ paraiškos parengimą, pateikimą ir projekto įgyvendinimą ir rajono savivaldybės administracijos Centralizuotos buhalterijos skyriaus vyresniąją specialistę Dalią Bakšienę atsakinga už finansinę projekto dalį.


7. Įgyvendinti projektą „Katilių vandens kokybės gerinimas“ su partneriu UAB „Šakių vandenys. 


8. Konstatuoti, jog projektas  „Katilių vandens kokybės gerinimas“:

 
8.1. įtrauktas į rajono savivaldybės patvirtintą vandens tiekimo ir nuotekų infrastruktūros plėtros planą;


8.2. atitinka rajono savivaldybės strateginį plėtros planą ir Marijampolės regiono plėtros planą.

Juozas Bertašius






D:\dokumentai\2013\Sprendimai\0530\5sp45.doc
D:\dokumentai\2013\Sprendimai\0530\5sp45.doc

